als_Latn dik_Latn sag_Latn
Trajneri i Arsenalit, Arsen Venger, do të festojë të shtunën pasdite përballë Çelsit në “Stamford Bridge” ndeshjen e tij numër 1000 në krye të “Topçinjve”. Një arritje jo e vogël kjo për trajnerin francez që udhëheq londinezët që nga viti 1996. Dhe kjo gjë ka lënë “pa mend” edhe rivalin e tij më ta ashpër, Zhoze Murinjo. Tekniku portugez ka bërë me dije para ndeshjes kundër Arsenalit se do të dëshironte të kishte të njëjtën karrierë si të Vengerit, për të qënruar për një kohë shumë të gjatë në një ekip. “Nuk e besoj se Vengeri ka nevojë për ndonjë dhuratë të veçantë të shtunën. Dhurata më e mirë për të ka ardhur nga Arsenali, pasi të qëndrosh në krye të një klubi për 1000 ndeshje është diçka vërtet e jashtëzakonshme. Nëse Çelsi do të më jepte mundësinë të drejtoja për 1000 ndeshje këtë klub, do të isha padyshim njeriu më i lumtur në botë”, ka thënë Murinjo për mediat britanike.
Murinjo uron të ketë fatin e Vengerit0
Share.
als_Latn als_Latn eng_Latn